**ΠΕΡΙΛΗΨΗ**

Με την από 17-7-2019 και υπό γενικό αριθμό κατάθεσης 3466/2019 και υπό ειδικό αριθμό κατάθεσης 3009/2019 αίτηση (του άρθρου 10 παρ. 3 του Ν.4182/2013) **του Χρήστου Πουλιτσίδη του Παναγιώτη, κατοίκου Πανοράματος Θεσσαλονίκης, οδός Κομνηνών αριθμ. 10, με ΑΦΜ 019558580**, που κατατέθηκε ενώπιον του Τριμελούς Εφετείου Θεσσαλονίκης και δικάζεται ενώπιον του ως άνω Δικαστηρίου την 10-2-2020, ο ανωτέρω αιτείται, ως εκτελεστής διαθήκης, της διαθέτιδος Ελένης Πουλιτσίδου του Σάββα και της Ειρήνης, κατοίκου εν ζωή Πανοράματος Θεσσαλονίκης, η οποία απεβίωσε την 18.12.2013 στη Θεσσαλονίκη:

α) Να αναγνωρισθεί με απόφαση του άνω Δικαστηρίου ότι η αληθής βούληση της διαθέτιδος όπως εκφράσθηκε στην υπό ημερομηνία 26-5-2012 μυστική διαθήκη της, που δημοσιεύθηκε στο με αριθμό 861/9-5-2014 πρακτικό δημοσίευσης του Ειρηνοδικείου Θεσσαλονίκης συνίσταται στη σύσταση κοινωφελούς ιδρύματος ιδιωτικού δικαίου σύμφωνα με το ν. 4182/2013 και όχι κοινωφελούς ιδρύματος δημοσίου δικαίου ή πνευματικού κέντρου κατά τις διατάξεις του ν. 3463/2006 κλπ.

β) Να αρθεί η αμφισβήτηση ως προς την αληθινή βούληση της διαθέτιδος με την έννοια της διάταξης διαθήκης ως προς τη σύσταση ιδρύματος για την επίτευξη κοινωφελούς σκοπού.

γ) Να καθορισθεί ως τρόπος επωφελέστερης αξιοποίησης της περιουσίας της διαθέτιδος η σύσταση και λειτουργία ιδρύματος επί της παλαιάς υφιστάμενης κατοικίας που κείται στο Πανόραμα Θεσσαλονίκης επί της οδού Κομνηνών αριθμ.10 και στο με αριθμό ΚΑΕΚ 190910303002/0/0 οικόπεδο, με χρήση στον 1ο όροφο κοινωφελούς ιδρύματος για την διάδοση της πολιτιστικής κληρονομίας του Μ. Αλεξάνδρου και στον ισόγειο-υπόγειο χώρο εντευκτηρίου-κέντρου ημερήσιας ψυχαγωγίας ηλικιωμένων, με την βοήθεια δύο υπαλλήλων, έναν για κάθε χρήση, ήτοι, έναν υπάλληλο πανεπιστημιακής εκπαίδευσης, συναφούς αντικειμένου, για την υποστήριξη και την διαχείριση του κοινωφελούς ιδρύματος και έναν υπάλληλο μέσης εκπαίδευσης για την λειτουργία του εντευκτηρίου.

δ) Να του ανατεθεί η διαχείριση της περιουσίας του ιδρύματος που θα συσταθεί στον ίδιο ως εκκαθαριστή.

ε) Να του παρασχεθεί η άδεια εκκαθαρίσεως της καταληφθείσας υπέρ του ιδρύματος περιουσίας και ειδικότερα εκποιήσεως του ποσοστού της διαθέτιδας ½ εξ αδιαιρέτου επί του υπ’ αριθμ. 103 οικοπέδου στην οδό Πυθαγόρα στο Πανόραμα Θεσσαλονίκης και με αριθμό ΚΑΕΚ 1909120050170/0/, ώστε με τα χρήματα που θα λάβει να προβεί στην σύσταση του ιδρύματος και στην ανακαίνιση της παλαιάς οικίας επί της οδού Κομνηνών αριθμ. 10 κατά τα αναφερόμενα στο ιστορικό της αιτήσεως, η οποία θα αποτελέσει την έδρα του ιδρύματος.

**ΘΕΣΣΑΛΟΝΙΚΗ 16.12.2019**

**Η ΠΛΗΡΕΞΟΥΣΙΑ ΔΙΚΗΓΟΡΟΣ**

**AΓΓΕΛΙΚΗ Γ. ΠΑΠΑΔΟΠΟΥΛΟΥ**

 **ΔΙΚΗΓΟΡΟΣ (ΑΜ 125 ΔΣΚΙΛΚΙΣ)**

 **21ΗΣ ΙΟΥΝΙΟΥ 115-117 ΚΙΛΚΙΣ**

 **2341026100, 6947871951**

 **papadopoulou.agg@gmail.com**